**O LEPEM, GRDEM IN EMPATIJI NA PRIMERU TELESA Z GIBALNO OVIRANOSTJO SKOZI ANALIZO UMETNIŠKIH DEL**

**(4 - urni program strokovnega usposabljanja)**

**Vsebina:**

Predstavljeni bodo psihosocialni in zgodovinsko-družbeni vzroki, ki drugačno telo umeščajo v polje tujega, neznanega, deviantnega ter posameznikov odnos do gibalno oviranih kot posledica medsebojne prepletenosti konceptov o drugačnem telesu s koncepti v estetiki. Spraševali se bomo o pogojih za pravi empatični odnos do drugačnih in inkluzivnem izobraževanju kot prostoru kolektiva prihodnosti.

Analiza umetniških del bo prikazana kot način kognitivne arhitekture, ki skozi postavljanje problemskih in procesnih vprašanj zaznavo, razmišljanje in čustva opazovalca od ustaljenih vzorcev preusmerijo v polje estetsko in vrednostno odprte forme.

**Cilji in namen programa:**

Opolnomočenje strokovnih delavcev za kvalitetno delo z gibalno oviranimi učenci v posebnih ustanovah in v inkluzivnem izobraževanju. Cilj je oblikovanje novega, osebnega in ozaveščenega odnosa do oseb z motnjo v gibalnem razvoju.

**Trajanje in potek:**

Strokovno usposabljanje v okviru seminarja bo potekalo v več fazah. V sklopu 2 ur predavanj bomo predstavili teoretična znanja, ki bodo podkrepljena z delom v delavnicah.

Zadnji del v obsegu 2 ur bo potekal v obliki individualnega usposabljanja po potrebi (hospitacije, osebno svetovanje, video analiza posnetkov, Skype svetovanje ...).

**Ciljna skupina:** vzgojitelji, učitelji, likovni pedagogi, specialni in rehabilitacijski pedagogi, inkluzivni pedagog, svetovalni delavci, vodstveni delavci…

**Število udeležencev:** največ 16

**Predavateljica:** Simona Janežič, prof. razred. pouk

|  |  |  |
| --- | --- | --- |
| **O LEPEM, GRDEM IN EMPATIJI NA PRIMERU TELESA Z GIBALNO OVIRANOSTJO SKOZI ANALIZO UMETNIŠKIH DEL**  **(4 - urni program strokovnega usposabljanja)** | | |
| **TERMIN** | **Trajanje: 2 uri** | **Št. ur** |
|  | **PREDAVANJE -** Simona Janežič, prof. razred. pouk | **2** |
| O lepem, grdem in empatiji na primeru telesa z gibalno oviranostjo |
|  | **DELAVNICA -** Simona Janežič, prof. razred. pouk | **1** |
| O lepem, grdem in empatiji na primeru telesa z gibalno oviranostjo – analiza umetniških del |
| **po dogovoru** | **INDIVIDUALNE URE STROKOVNEGA USPOSABLJANJA** | **1** |
|  | * hospitacija z analizo dela, * video analiza, * Skype svetovanje. |  |

Odgovorna oseba konzorcijskega partnerja:

Goran Pavlič, direktor CIRIUS Kamnik